stanford-oval/wikipedia huggingface dataset:
เสือไฟ
ลักษณะและพฤติกรรม

เสือไฟมีสีขนหลากหลาย คือ สีน้ำตาลแดง น้ำตาลอมเทา ตลอดจนสีส้ม สีขนบริเวณใบหน้าจะเข้มกว่าลำตัว มีลักษณะเด่นคือ มีแถบขนสีขาวบนใบหน้า เหนือตาและแก้ม หางยาวปลายหางด้านล่างมีสีขาวตลอด ท้องและใต้หางมีสีขาว มีความยาวลำตัวและหัว 76–105 เซนติเมตร ความยาวหาง 43–60 เซนติเมตร น้ำหนักตั้งแต่ 12–33 กิโลกรัม
ขนของเสือไฟมีตั้งแต่สีแดงถึงน้ำตาลทอง น้ำตาลเข้มถึงสีน้ำตาลเหลือง เทาถึงดำ รูปแบบของขนขึ้นอยู่กับความแตกต่างของสีด้วย ขนอาจเป็นจุดหรือลาย สีเส้นขาวดำที่แก้มและพาดขึ้นไปส่วนบนของหัว หูมีสีดำออกเทาบริเวณตรงกลาง พบเสือไฟลายคล้ายเสือดาวในประเทศจีน ซึ่งเป็นลักษณะด้อยของเสือไฟ และบางตัวอาจพบเป็นสีดำทั้งตัว
มีการกระจายพันธุ์อย่างกว้างขวาง ตั้งแต่ เอเชียตะวันออก, ภาคเหนือของเอเชียใต้ จนถึงเอเชียตะวันออกเฉียงใต้  คือ ภาคใต้และภาคตะวันออกของจีน, เนปาล, ภูฏาน, พม่า, ไทย, ลาว, กัมพูชา, เวียดนาม, มาเลเซียและอินโดนีเซีย
เสือไฟ สามารถปรับตัวให้อยู่ในป่าได้ทุกสภาพ เช่น ป่าดิบแล้ง, ป่าดิบชื้น, ป่าเบญจพรรณ สามารถปีนต้นไม้ได้อย่างคล่องแคล่ว แต่จะล่าเหยื่อบนพื้นดินมากกว่าล่าบนต้นไม้ และยังพบได้ถึงระดับถึงความสูงกว่า 3,000 เมตรเหนือระดับน้ำทะเลในเทือกเขาหิมาลัย เมื่อเวลาเดินจะยกหางขึ้นเหมือนแมวบ้าน อาหารของเสือไฟมักเป็นสัตว์เลี้ยงลูกด้วยนมขนาดเล็ก เช่น หนู, กระต่าย, ลูกเก้งและนกเล็ก ๆ ที่หากินตามพื้นดิน ในบางครั้งอาจล่าเหยื่อที่มีขนาดใหญ่กว่าตัวได้ หมูป่าขนาดเล็กและลูกกวางป่าได้ด้วย รวมถึงล่าปศุสัตว์ที่มนุษย์เลี้ยงได้ด้วย ในต้นปี พ.ศ. 2558 ที่อำเภอห้วยยอด จังหวัดตรังเคยปรากฏข่าวว่าเสือไฟโจมตีช้างพังที่ชาวบ้านเลี้ยงไว้จนล้ม  มักอาศัยตามลำพัง ยกเว้นช่วงฤดูผสมพันธุ์หรือมีลูกอ่อนที่พบเห็นว่าอยู่ด้วยกัน 2–3 ตัว ใช้เวลาตั้งท้องนาน 95 วัน ออกลูกครั้งละ 1–2 ตัว ตามโพรงไม้ที่มีความปลอดภัย ปกติเสือไฟจะล่าเหยื่อเพียงลำพัง แต่ถ้าเหยื่อมีขนาดใหญ่ ก็อาจล่าเป็นคู่ได้
ชนิดย่อย

มีด้วยกัน 3 ชนิดย่อย:
| ชื่อชนิดพันธุ์ | เขตกระจายพันธุ์ |
| --- | --- |
C.t.dominicanorum: จีนตอนใต้
C.t.temminckii: เทือกเขาหิมาลัยจนถึงสุมาตรา
C.t.tristis: ที่ราบสูงของจีนตะวันตกเฉียงใต้
ความเชื่อ

เสือไฟ เป็นสัตว์ที่ชาวล้านนาเชื่อว่าเป็นพญาเสือ แม้เสือที่มีขนาดใหญ่กว่ายังกลัว ขน หรือ เล็บ หรือ เขี้ยว เป็นสิ่งศักดิ์สิทธิ์สามารถป้องกันอันตราย หรือภูตผีปีศาจได้ ซึ่งความเชื่อเรื่อง เขี้ยวเสือไฟ นี้ ได้ถูก มาลา คำจันทร์ นำไปแต่งเป็นนวนิยาย ชื่อ เขี้ยวเสือไฟ ได้รับรางวัลหนังสือดีเด่นประเภทบันเทิงคดีสำหรับเด็กก่อนวัยรุ่น จากคณะกรรมการพัฒนาหนังสือแห่งชาติ ประจำปี พ.ศ. 2532 และรางวัล IBBY (International Board of Book for Young People) ประจำปี ค.ศ. 1990 ซึ่งในปี พ.ศ. 2544 ได้ถูกนำมาสร้างเป็นละครโทรทัศน์ทางช่อง 9 นำแสดงและร้องเพลงประกอบละคร โดย แอ๊ด คาราบาว
นอกจากนี้แล้ว ยังมีความเชื่ออีกว่าเสือไฟเป็นตัวการที่ก่อให้เกิดไฟป่า ดอยหรือป่าผืนใดที่เสือไฟปรากฏ ไม่ช้าจะเกิดไฟป่า
ในภาษาใต้ เสือไฟถูกเรียกว่า "คางคูด" เชื่อกันว่าเป็นสัตว์ดุร้าย มักใช้เป็นคำขู่หลอกให้เด็ก ๆ กลัว โดยคางคูดนี้เป็นชื่อโดยรวม ๆ ของสัตว์กินเนื้อขนาดเล็กที่ปรากฏตัวในเวลากลางคืน ร่วมกับเสือดำ, มูสัง หรือชะมด
ที่จีน เสือไฟถูกมองว่าเป็นเสือดาวชนิดหนึ่ง มีชื่อเรียกว่า "แมวหิน" หรือ "เสือดาวเหลือง" ในตัวที่มีขนสีดำหรือเข้มเรียกว่า "เสือดาวดำ" และตัวที่ปรากฏลายจุดเรียกว่า "เสือดาวงา"
ชีววิทยา

ระยะเวลาเป็นสัดยาว 6 วัน คาบการเป็นสัดนาน 39 วัน เสือไฟตั้งท้องนาน 70-80 วัน จากคำบอกเล่าของชาวเขาในประเทศไทยบอกว่าเสือไฟเลี้ยงลูกในโพรงไม้ ออกลูกครั้งละ 1-3 ตัว ลูกเสือแรกเกิดหนักประมาณ 250 กรัม ลืมตาได้เมื่ออายุ 9 วัน เมื่ออายุ 6 เดือนก็หย่านม ลูกเสือไฟมีสีเรียบเหมือนพ่อแม่ แต่มีขนยาวกว่า หนากว่า และสีเข้มกว่าของพ่อแม่เล็กน้อย ตัวผู้ถึงวัยเจริญพันธุ์เมื่ออายุ 2 ปี ตัวเมียถึงวัยเจริญพันธุ์เมื่ออายุ 18-24 เดือน
ปัจจุบันมีเสือไฟอยู่ในสวนสัตว์ทั่วโลกรวมแล้วราวสิบตัวเท่านั้น เสือไฟมีปัญหาเรื่องเสือตัวผู้ฆ่าตัวเมีย แม้จะเป็นคู่ที่รู้จักคุ้นเคยกันมานานก็ตาม การเพาะพันธุ์ในกรงเลี้ยงจึงทำได้ยาก ตัวที่อายุยืนที่สุดมีอายุ 20 ปี
ภัยที่คุกคาม

เสือไฟประสบปัญหาถูกคุกคามจากภัยหลายด้าน ภัยที่ร้ายแรงที่สุดคือการสูญเสียถิ่นที่อยู่อาศัย และรองลงมาคือการล่าเพื่อเอาหนังและกระดูก บางครั้งเสือไฟก็ถูกชาวบ้านฆ่าตายเมื่อไปจับสัตว์เลี้ยงในฟาร์มกิน ด้วยเหตุนี้ไซเตสจึงจัดเสือไฟไว้ในบัญชีหมายเลข 1
ภัยที่คุกคาม > สถานภาพประชากร

ไอยูซีเอ็นประเมินสถานภาพไว้ในระดับเสี่ยงสูญพันธุ์ (2550)
ภัยที่คุกคาม > ประเทศที่ห้ามล่า

บังกลาเทศ จีน อินเดีย อินโดนีเซีย มาเลเซีย พม่า เนปาล ไทย เวียดนาม
ภัยที่คุกคาม > ควบคุมการล่า

ลาว
ภัยที่คุกคาม > ไม่คุ้มครองนอกเขตอนุรักษ์

ภูฏาน บรูไนดารุสซาราม
ภัยที่คุกคาม > ไม่มีข้อมูล

กัมพูชา
แหล่งข้อมูลอื่น

ข้อมูลที่เกี่ยวข้องกับ Catopuma temminckii ที่วิกิสปีชีส์
ภาพวาดกะโหลกของเสือไฟ (ล่าง) และ เสือปลา (บน), ใน The Fauna of British India, including Ceylon and Burma
เหตุกราดยิงมัสยิดในไครสต์เชิร์ช

| เหตุกราดยิงมัสยิดในไครสต์เชิร์ช |
| --- | --- |
เป็นส่วนหนึ่งของ การก่อการร้ายในประเทศนิวซีแลนด์และการเมืองฝ่ายขวาจัดในประเทศออสเตรเลีย
มัสยิดอันนูร (Al Noor Mosque) ในปี 2019
thสถานที่ตั้งมัสยิดอันนูรและศูนย์อิสลามลินวุด
สถานที่: ไครสต์เชิร์ช นิวซีแลนด์
พิกัด: 43°31′58″S 172°36′42″E﻿ / ﻿43.5329°S 172.6118°E﻿ / -43.5329; 172.6118
วันที่: 15 มีนาคม พ.ศ. 2562  13:40 น. - 13:59 น. (ตามเวลาออมแสงนิวซีแลนด์)
ประเภท: เหตุกราดยิง, การก่อการร้าย ฆาตกรฆ่าสนุก, อาชญากรรมจากความเกลียดชัง
อาวุธ:  ปืนเล็กยาวอัตโนมัติสองกระบอก  ปืนลูกซองสองกระบอก  ปืนเล็กยาวโจมตีระดับหนึ่งหนึ่งกระบอก  ระเบิดแสวงเครื่องที่ไม่ทำงาน 
ตาย: 51 คน
เจ็บ: 40 คน
เหตุจูงใจ:  หัวรุนแรงขวาจัด  อาการกลัวอิสลาม  ความสูงสุดของคนขาว  เชื่อในทฤษฎีสมคบคิดการฆ่าล้างเผ่าพันธุ์คนผิวขาวและทฤษฎีสมคบคิดการเปลี่ยนแปลงครั้งใหญ่  ลัทธิอีโคฟาสซิสต์ 
คำตัดสิน: มีความผิดในทุกข้อกล่าวหา; จำคุกตลอดชีวิตโดยไม่มีทัณฑ์บน
การลงโทษ: ฆาตกรรม 51 คน พยายามฆ่า 40 คน  มีส่วนร่วมในการก่อการร้าย 1 คน
เหตุกราดยิงมัสยิดในไครสต์เชิร์ช เป็นการก่อการร้ายของกลุ่มขวาจัดหัวรุนแรง ณ มัสยิดอันนูรและศูนย์อิสลามลินวุด ในเมืองไครสต์เชิร์ช ประเทศนิวซีแลนด์ ระหว่างการละหมาด เมื่อวันที่ 15 มีนาคม พ.ศ. 2562 มีผู้เสียชีวิตจากการกราดยิง 51 คน และบาดเจ็บ 49 คน ผู้ต้องสงสัยทั้งสามคนได้ถูกตั้งข้อหาแล้วหนึ่งคดี การโจมตีในครั้งนี้ได้ถูกเรียกว่าการก่อการร้ายโดยจาซินดา อาร์เดิร์น นายกรัฐมนตรีนิวซีแลนด์ และรัฐบาลอีกหลายประเทศ
การโจมตีในครั้งนี้ถือว่ารุนแรงกว่าทุกเหตุถือเกิดขึ้นในประเทศนิวซีแลนด์ ซึ่งเกิดขึ้นครั้งล่าสุดในการจลาจลของนักโทษเฟเทอร์สตันในค่ายกักกัน พ.ศ. 2486 ที่มีผู้เสียชีวิตรวม 49 คน นับเป็นครั้งแรกของเหตุกราดยิงในประเทศนิวซีแลนด์ ซึ่งครั้งล่าสุดเกิดเหตุขึ้นในการสังหารหมู่เรารีมู ปี พ.ศ. 2540
เหตุโจมตี

เหตุโจมตีได้เริ่มต้นขึ้นที่มัสยิดอันนูรในย่านริกคาร์ตัน และศูนย์อิสลามลินวุด เมื่อเวลา 13:40 น. ในวันที่ 15 มีนาคม พ.ศ. 2562 ตามเวลาออมแสงกลางนิวซีแลนด์ (00:40 น. ตามเวลาสากลเชิงพิกัด)
เจ้าหน้าที่ตำรวจได้พบระเบิดติดรถของผู้ก่อเหตุจำนวนสองคัน กองทัพนิวซีแลนด์ได้เข้าควบคุมสถานการณ์ไว้ได้
เหตุโจมตี > มัสยิดอันนูร

มือปืนติดอาวุธหนักได้เดินทางมายังมัสยิดอันนูรในย่านริกคาร์ตัน เมื่อเวลาประมาณ 13:40 น. มือปืนกราดยิงมัสยิดอันนูรได้ถ่ายทอดสดการโจมตีของตนเป็นเวลา 17 นาที ผ่านทางสื่อเฟซบุ๊กไลฟ์ เริ่มตั้งแต่ตอนที่ขับรถไปที่มัสยิดจนถึงขับหนีไป โดยได้อธิบายตนเองว่าเป็นคนผิวขาวหัวรุนแรงชาวออสเตรเลีย อายุ 28 ปี ในช่วงต้นของการถ่ายทอดสด มือปืนได้ขับรถของตนไปยังเป้าหมาย โดยในระหว่างทางได้เปิดเพลงภาษาเซอร์เบีย ซึ่งมีเนื้อหาสรรเสริญราดอวาน คาราจิช ผู้ที่ถูกตัดสินว่าเป็นผู้ฆ่าล้างเผ่าพันธุ์ชาวมุสลิมบอสเนีย  ในเหตุกราดยิงครั้งนี้ ผู้ก่อเหตุได้มีการอ้างถึงวัฒนธรรมอินเทอร์เน็ต และมีมที่เกิดขึ้นบนโลกไซเบอร์ โดยได้กล่าวไว้ว่า "จำไว้นะหนู อย่าลืมที่จะไปกดติดตามพิวดีพาย" ระหว่างที่กำลังถ่ายทอดสดก่อนที่จะบุกเข้าไปก่อเหตุ ซึ่งเป็นการอ้างถึง การแข่งขันครองตำแหน่งผู้กดติดตามสูงสุดบนสื่อวิดีทัศน์อย่าง ยูทูบ ซึ่งเรียกกันว่า พิวดีพาย ปะทะ ที-ซีรีส์  ก่อนเหตุการณ์กราดยิง มือปืนได้ถูกผู้ที่มาประกอบพิธีกรรมทักทายด้วยคำว่า "สวัสดี พี่ชาย" และคนนั้นก็ได้ถูกสังหารเป็นกลุ่มคนแรกเริ่ม
ปืนที่ใช้ในการโจมตีของมือปืน ถูกสลักด้วยอักษรสีขาว โดยมีเนื้อหาเกี่ยวกับชื่อของบุคคลในอดีตที่สำคัญ รวมถึงชื่อคนสำคัญในสงครามครูเสด ซึ่งเป็นการสู้รบของชาวมุสลิมกับชาวคริสต์ มีการสันนิษฐานว่า อาจมีคนประมาณสามร้อยถึงห้าร้อยคนอยู่ในมัสยิดได้เข้าร่วมพิธีกรรมละหมาดประจำวันศุกร์ระหว่างที่โดยกราดยิง ผู้ที่อยู่ใกล้เคียงกับมัสยิดได้เล่าเหตุการณ์ต่อผู้สื่อข่าวว่า มือปืนได้รีบหนีออกจากมัสยิดแล้วขับรถ ระหว่างนั้นได้ทิ้งปืนที่ใช้ในการก่อเหตุลงระหว่างข้างทาง
เหตุโจมตี > ศูนย์อิสลามลินวุด

เหตุกราดยิงที่สองเกิดขึ้นเวลาประมาณ 13:55 น.ที่ศูนย์อิสลามลินวุด รายงานในช่วงต้นเหตุการณ์ ได้รายงานว่า "มีการโจมตีเกิดขึ้นในเวลาเดียวกัน" มีหนึ่งคนที่ถูกตั้งข้อหาว่าเป็น "ผู้วางแผน" ในการกราดยิงบริเวณที่เกิดเหตุ มีผู้เสียชีวิตทั้งหมด 7 คนภายในมัสยิด ในนั้นมีผู้เสียชีวิตภายนอกทั้งหมด 3 คน
เหตุโจมตี > ระเบิด

ตำรวจได้พบระเบิดแสวงเครื่องสองอันติดอยู่ที่รถ และถูกกู้โดยกองทัพนิวซีแลนด์ในเวลาต่อมา ไม่มีวัตถุระเบิดถูกพบบนตัวมือปืน
หลังเหตุโจมตี > ภาคการบริการฉุกเฉิน

อธิบดีตำรวจ ไมค์ บุช ได้กล่าวว่า เจ้าหน้าที่ตำรวจได้ไปยังที่เกิดเหตุที่มัสยิดแห่งแรกหลังจากเกิดเหตุ เมื่อเวลา 13:42 นาฬิกา ในการวิพากย์วิจารณ์ การตอบสนองเหตุต่อเหตุครั้งนี้ เจ้าหน้าที่ถือว่าปฏิบัติหน้าที่ได้ช้าจนเกินไป โดยเจ้าหน้าที่ตำรวจสามารถจับกุมทาร์แรนต์ภายในระยะเวลา 21 นาที ผู้บัญชาการตำรวจประจำเขต จอห์น ไพซ์ ได้กล่าวว่า "นี่ถือว่าเป็นการตอบสนองที่ถือว่าเร็วอย่างไม่น่าเชื่อ เพราะเขาคืออาชญากรมือถือที่กำลังจะข้ามเมืองใหญ่"
ศูนย์รถพยาบาลเซนต์จอห์น ได้ส่งรถพยาบาลจำนวน 20 คัน และพาหนะอื่นที่เกี่ยวข้องมายังมัสยิด ผู้บาดเจ็บส่วนใหญ่ถูกส่งไปยังโรงพยาบาลไครสต์เชิรช์ โดยมีผู้บาดเจ็บจากกระสุนปืนจำนวนสี่สิบแปดคน และเด็กเล็กถูกรักษาที่โรงพยาบาล บางคนถูกส่งไปยังโรงพยาบาลอื่นภายในเมืองไครสต์เชิรช์และภายในประเทศ คณะทำงานสุขภาพเขตแคนเทอร์บูลี่จำเป็นต้องจ่ายแผนประกันการสูญเสียเป็นจำนวนมาก แพทย์สนามได้อธิบายมัสยิดว่าเป็นแม่น้ำสายเลือดไหลออกมากจายภายในมัสยิด และต้องก้าวข้ามผ่านศพเพื่อไปช่วยเหลือผู้ที่บาดเจ็บอยู่
ผลสืบเนื่อง

นายกรัฐมนตรีนิวซีแลนด์ จาซินดา อาร์เดิร์น ได้เรียกเหตุการณ์โจมตีครั้งนี้ว่า "เป็นการกระทำที่บ้าคลั่ง อย่างที่ไม่มีเคยเกิดขึ้นมาก่อน" และยังกล่าวอีกว่า "เป็นวันที่มืดมิดที่สุดของนิวซีแลนด์" และยังได้อธิบายว่าเป็นการก่อร้ายที่วางแผนได้เฉียบขาด นายกเทศมนตรีเมืองไครสต์เชิรช์ เลียน์ ดาลซีน อธิบายว่า ไม่เคยนึกว่าจะเกิดเหตุการณ์แบบนี้ในประเทศนิวซีแลนด์ ยังกล่าวอีกว่า "ทุกคนอยู่ในความรู้สึกตกใจมาก" สมเด็จพระราชินีนาถเอลิซาเบธที่ 2 แห่งสหราชอาณาจักร, ราชินีแห่งนิวซีแลนด์ พระองค์ได้รู้สึก "เศร้าใจ" ต่อเหตุการณ์โจมตีครั้งนี้ว่า "เจ้าชายฟิลิปและฉัน ได้ส่งสาส์นแสดงความเสียใจไปยังครอบครัว และเพื่อนของผู้ที่สูญเสียชีวิต" ผู้นำระดับโลกและนักการเมืองหลายคงได้ออกมาโจมตีต่อผู้ที่เป็นอิสลามโมโฟเบียที่มีอัตราสูงขึ้น
นายกรัฐมนตรีสหราชอาณาจักร เทเรซา เมย์ ได้อธิบายความรู้สึกต่อเหตุการณ์ในครั้งนี้ "เป็นการโจมตีของผู้ก่อการร้ายที่น่ากลัว" และยังกล่าวอีกว่า "ความคิดของฉันคือผู้ที่ได้รับผลกระทบในครั้งนี้จากการโจมตีที่น่ารังเกียจ[เป็นอย่างไร]"
นายกรัฐมนตรีแคนาดา จัสติน ทรูโด ได้แสดง"ความเสียใจอย่างสุดซึ้ง" และได้เล่าว่า "แคนาดายังจำได้ถึงความเศร้าโศกเสียใจ ที่พวกเราได้รู้สึกจากเหตุการณ์โจมตีที่ไร้สติ ณ ศูนย์วัฒนธรรมอิสลามแห่งเมืองเกแบ็ก ได้พรากชีวิตผู้บริสุทธิ์หลายคนที่กำลังสวดภาวนาอยู่" ในส่วนนี้เป็นการอ้างถึงเหตุการณ์เหตุกราดยิงมัสยิดในเมืองเกแบ็ก ใน พ.ศ. 2560
ประธานาธิบดีสหรัฐ ดอนัลด์ ทรัมป์ ได้แสดงความรู้สึกของตน "เข้าใจหัวอก และขอแสดงความปรารถนาดีแด่ประชาชนนิวซีแลนด์ทุกคน" และยังให้หน่วยงานอย่างเอฟบีไอเข้าร่วมสอบสวน อดีตประธานาธิบดี บารัก โอบามา และรัฐมนตรีว่าการกระทรวงต่างประเทศ ฮิลลารี คลินตัน ได้แสดงความเสียใจ และอยากให้มัสยิดทั่วสหรัฐรักษาความปลอดภัยเข้มงวดมากขึ้น
ยูทูบเบอร์ชาวสวีเดน เฟลิกซ์ เชลล์แบรย์ ซึ่งเป็นผู้ที่ถูกอ้างถึงโดยผู้ก่อเหตุ ซึ่งได้โพสต์ข้อความลงทวิตเตอร์มีใจความว่า "ผมรู้สึกไม่สบายใจอย่างยิ่งที่มีชื่อผมถูกเปล่งออกมาจากเขา[ผู้ก่อเหตุ]" และได้แสดงความเสียใจต่อผู้ที่มีส่วนต่อเหตุการณ์ในครั้งนี้
ผู้ต้องสงสัย

| เบรนตัน ทาร์แรนต์ |
| --- | --- |
เกิด: เบรนตัน แฮริสัน ทาร์แรนต์ พ.ศ. 2533/2534 (อายุ 28-29 ปี) เกฟตัน, รัฐนิวเซาท์เวลส์, ประเทศออสเตรเลีย
อาชีพ: ครูฝึกสอนส่วนตัว
มีชื่อเสียงจาก: เหตุกราดยิงมัสยิดในไครสต์เชิร์ช

ข้อหา: ฆาตกรรม
 
เบรนตัน ทาร์แรนต์ (อังกฤษ: Brenton Tarrant) ผู้ต้องสงสัยชาวออสเตรเลีย อายุ 28 ปี เชื่อว่าเป็นผู้ที่อยู่เบื้องหลังการโจมตีในครั้งนี้ รายงานแรกกล่าวถึงการโจมตีหลายครั้งติดต่อกัน แต่ภายหลังมีผู้ต้องสงสัยเพียงคนเดียว เขาถูกจับที่ถนนบราวแฮม โดยตำรวจ 36 นาทีหลังการโทรฉุกเฉิน จาซินดา อาร์เดิร์น นายกรัฐมนตรีกล่าวว่านายทาร์แรนต์วางแผนจะโจมตีที่อื่นอีก
เอลลิแฟนท์เนเจอร์ปาร์ค

| เอลลิแฟนท์เนเจอร์ปาร์ค |
| --- | --- |


19°12′51″N 98°51′30″E﻿ / ﻿19.2141°N 98.8584°E﻿ / 19.2141; 98.8584
วันที่เปิด: คริสต์ทศวรรษ 1990
ที่ตั้ง: จังหวัดเชียงใหม่ ประเทศไทย
พื้นที่: 250 เอเคอร์ (100 เฮกตาร์)
เว็บไซต์: www.elephantnaturepark.org
หน้าหวาน ซึ่งเกิดที่สวนแห่งนี้เมื่อเดือนตุลาคม พ.ศ. 2555 อยู่กับแสงเดือน ชัยเลิศ ผู้ก่อตั้ง
ช้างเพศเมีย (ดอกเงิน อายุ 15 ปี กับดอกไม้ ที่เกิดใหม่ (23 วัน))
เอลลิแฟนท์เนเจอร์ปาร์ค หรือ เอเลเฟ่น เนเจอร์ พาร์ค (อังกฤษ: Elephant Nature Park) เป็นที่สำหรับสัตว์อาศัยและศูนย์ช่วยเหลือช้างในอำเภอแม่แตง จังหวัดเชียงใหม่ ภาคเหนือของประเทศไทย ซึ่งห่างจากตัวเมืองเชียงใหม่ประมาณ 60 กิโลเมตร (37 ไมล์) ที่ก่อตั้งโดยแสงเดือน ชัยเลิศ (ชื่อเล่น: เล็ก) ส่วนใน พ.ศ. 2556 เอราวัณ เอลลิเฟนท์ รีไทร์เม้นท์ ปาร์ค ได้เปิดทางภาคตะวันตกของประเทศไทยในฐานะสาขา กระทั่งภายใน พ.ศ. 2559 ได้มีปางช้างสาขาในจังหวัดสุรินทร์และในกัมพูชา รวมถึงมีแผนจะเปิดสวนช้างแห่งที่ห้าในจังหวัดภูเก็ต จากนั้นจึงได้ประสานงานกับมูลนิธิรักษ์ช้างและสิ่งแวดล้อม
สวนธรรมชาติแห่งนี้เป็นสถานที่พักพิงสำหรับช้าง ที่ได้รับการช่วยเหลือและดำเนินการภายใต้รูปแบบธุรกิจ ที่นักท่องเที่ยวจ่ายเงินเพื่อเยี่ยมชมและช่วยดูแลสัตว์ และสามารถอยู่ได้นานขึ้น
ประวัติ

แสงเดือน ชัยเลิศ เริ่มทำงานอนุรักษ์ช้างใน พ.ศ. 2539 ไม้สักซึ่งใช้ช้างจำนวนมากถูกห้ามในประเทศไทยใน พ.ศ. 2532 และช้างเหล่านั้นถูกทิ้งหรือขายเพื่อใช้ในอุตสาหกรรมการท่องเที่ยวหรือขอทานในเมือง รวมถึงช้างยังได้รับบาดเจ็บหลังจากลักลอบนำงาช้างไป
ในช่วงปลายคริสต์ทศวรรษ 1990 รัฐบาลไทยได้ดำเนินการส่งเสริมการท่องเที่ยวเชิงนิเวศในจังหวัดเชียงใหม่ การท่องเที่ยวสร้างรายได้ 350 ล้านดอลลาร์ใน พ.ศ. 2540 และเป็นแหล่งรายได้ที่ใหญ่ที่สุดของจังหวัด โดยแผนการท่องเที่ยวเชิงนิเวศเป็นที่ถกเถียงกับชนเผ่าพื้นเมืองที่นั่น
ใน พ.ศ. 2541 องค์การที่เรียกว่ากรีทัวร์ที่ดำเนินการโดยอดัม ฟลิน ได้ก่อตั้งเอลลิแฟนท์เนเจอร์ปาร์ค ซึ่งเป็นสถานที่ท่องเที่ยวและสงวนพันธุ์ช้าง ที่ได้รับการช่วยเหลือในหุบเขาทางเหนือที่เดินทางจากเทศบาลนครเชียงใหม่ประมาณหนึ่งชั่วโมง โดยมีแสงเดือน ซึ่งเป็นเจ้าของที่ดินบางส่วนและเช่าบางส่วนจากรัฐบาลไทย ในขณะนั้น สวนธรรมชาติดังกล่าวได้มีการแสดงช้างทุกวัน โดยช้างจะแสดงการเล่นตลกต่าง ๆ เช่น ทรงตัวบนขาข้างหนึ่ง, เล่นฟุตบอล และรวมถึงการให้ขี่ช้าง เธอได้สานต่อส่วนที่แยกจากกันต่อไปบนหนึ่งในภูเขาที่อยู่รายรอบสำหรับสัตว์ที่ได้รับความเสียหายโดยเฉพาะ ซึ่งเธอเรียกว่า "สวรรค์ของช้าง" สวนธรรมชาตินี้มีช้างที่ได้รับการช่วยเหลือ 34 เชือก เป้าหมายของเธอคือการยุติการแสดงในท้ายที่สุด และดำเนินการเพื่อสงวนพันธุ์เท่านั้น
เมื่อ พ.ศ. 2545 แสงเดือนเป็นที่รู้จักในด้านการรณรงค์ต่อต้านการทำให้ช้างสยบ และในช่วงนั้น ได้มีการเผยแพร่สารคดีเกี่ยวกับการปฏิบัติต่อช้างในประเทศไทยที่มีผลงานของแสงเดือน ซึ่งในการตอบสนอง องค์การพิทักษ์สัตว์ได้เรียกร้องให้คว่ำบาตรประเทศไทยจนกว่าจะมีการเปลี่ยนแปลงเงื่อนไข
ใน พ.ศ. 2548 การรณรงค์คว่ำบาตรได้ทำให้แสงเดือนอึดอัดต่อรัฐบาลไทย และนำไปสู่การขู่ฆ่า รวมถึงมูลนิธิเพื่อนช้าง ซึ่งเป็นองค์การที่ได้รับทุนจากรัฐบาลซึ่งทำงานเพื่อปรับปรุงสภาพของช้าง ต้องยุติการจัดหาเงินทุนสำหรับงานของแสงเดือน แสงเดือนได้รับการจัดอันดับให้เป็นหนึ่งใน "ฮีโรของเอเชีย" ในนิตยสารไทม์ฉบับเอเชีย ฉบับพิเศษหลังเกิดสึนามิ พ.ศ. 2548 ภายใน พ.ศ. 2548 ช้าง 17 เชือกที่แสงเดือนช่วยชีวิตนั้นโตแล้ว และเธอยังได้เปิดองค์การท่องเที่ยวในเชียงใหม่ ถึงเวลานี้ สวนธรรมชาติดังกล่าวจะไม่เปิดการแสดงอีกต่อไป และได้เปลี่ยนไปใช้รูปแบบธุรกิจที่นักท่องเที่ยวสามารถเข้ามาช่วยดูแลช้างได้
ใน พ.ศ. 2553 สวนธรรมชาตินี้มีช้าง 33 เชือก และผู้เยี่ยมชมสามารถมาได้ถึง 28 วัน โดยจ่ายเงิน 400 ดอลลาร์ต่อสัปดาห์
ครั้นเมื่อ พ.ศ. 2556 เอราวัณ เอลลิเฟนท์ รีไทร์เม้นท์ ปาร์ค ได้เปิดทางทิศตะวันตกของประเทศไทยบนเนื้อที่ 50 เฮกตาร์ข้างแม่น้ำแคว ซึ่งใช้เวลาเดินทางจากเมืองกาญจนบุรี 1 ชั่วโมง โดยเป็นส่วนขยายของสวนธรรมชาติเดิมและใช้รูปแบบธุรกิจเดียวกัน สถานที่ดังกล่าวเปิดตัวด้วยช้างห้าเชือก ทว่าหนึ่งในนั้นได้เสียชีวิตในปีแรก ส่วนใน พ.ศ. 2557 มีช้าง 37 เชือกที่เอลลิแฟนท์เนเจอร์ปาร์ค
ณ พ.ศ. 2559 แสงเดือนได้ช่วยชีวิตช้างที่ทุกข์ทรมานรวมแล้ว 200 เชือก นับตั้งแต่เธอเริ่มใน พ.ศ. 2539 และมีปางช้างสาขาในจังหวัดสุรินทร์รวมถึงในกัมพูชา ตลอดจนมีแผนจะเปิดสวนธรรมชาติแห่งที่ห้าในจังหวัดภูเก็ต ซึ่งความพยายามนี้ได้รับการประสานงานโดยมูลนิธิอนุรักษ์ช้างและสิ่งแวดล้อม ซึ่งบริหารงานโดยคนกลุ่มเดียวกัน
การยอมรับและการปรับปรุง

สำหรับผลงานของเธอ แสงเดือนได้รับรางวัลและการยอมรับจำนวนมาก เช่น “ฮีโรออฟแพลเนต” ของมูลนิธิฟอร์ด (พ.ศ. 2544), ฮีโรออฟเอเชียของนิตยสารไทม์ (พ.ศ. 2548), หนึ่งในหกวีรสตรีแห่งการอนุรักษ์โลก (พ.ศ. 2553) และรางวัลความรับผิดชอบของประเทศไทยสำหรับสวัสดิภาพสัตว์ (พ.ศ. 2561) นอกจากช้างแล้ว แสงเดือนยังจัดหาที่พักให้สุนัขกว่า 400 ตัว, แมว, นก และควายน้ำ ที่สวนธรรมชาติดังกล่าว เธอยังโน้มน้าวให้ที่พักอิสระหลายแห่งปรับปรุงชีวิตของช้าง และห้ามนักท่องเที่ยวขี่มันผ่านโครงการขยายที่ชื่อแซดเดิลออฟ! ของเธอ
ใน พ.ศ. 2554 ด้วยความช่วยเหลือของเอลลิแฟนท์เอดอินเตอร์เนชันแนลได้มีการจัดทำรายงานเพื่อช่วยดูแลช้างในเอลลิแฟนท์เนเจอร์ปาร์ค (เพื่อแก้ไขโรคเท้า, การฝึกควาญช้าง และการจัดการ แก้ไขอาหารของช้าง, สุขอนามัย, การออกกำลังกาย รวมถึงระดับความเครียด ตลอดจนไม่อนุญาตให้นักท่องเที่ยวสัมผัสช้างโดยตรง)
ทั้งนี้ ช้างอาบน้ำด้วยตัวเอง โดยตั้งแต่ พ.ศ. 2561 ช้างมีการติดต่อใกล้ชิดกับอาสาสมัครและผู้มาเยือนน้อยลง ช้างอาบน้ำเองโดยไม่มีปฏิสัมพันธ์กับผู้มาเยี่ยมเยือน นี่เป็นส่วนหนึ่งของขั้นตอนต่อไปของเอลลิแฟนท์เนเจอร์ปาร์ค เพื่อให้ช้างมีโอกาสได้ใช้ชีวิตอย่างเป็นธรรมชาติมากที่สุด
ระเบียงภาพ

การให้อาหารช้างในที่พักพิงที่ออกแบบเอง
การให้อาหารช้างในที่โล่ง
ควาญกำลังให้อาหารช้าง
ควาญกับลูกช้าง
แหล่งข้อมูลอื่น

เว็บไซต์ทางการ
segments from Vanishing Giants, documentary film by Jennifer Hile via National Geographic. October 2005.
รักแท้บทที่ 1

| รักแท้บทที่ 1 |
| --- | --- |
รักแท้บทที่ 1
กำกับ: สุเทพ ตันนิรัตน์
อำนวยการสร้าง: จรัญ พูลวรลักษณ์ วิสูตร พูลวรลักษณ์
นักแสดงนำ: ศักดิ์สิทธิ์ แท่งทอง บุญพิทักษ์ จิตต์กระจ่าง
ผู้จัดจำหน่าย: ไท เอ็นเตอร์เทนเมนต์ โมโน ฟิล์ม
วันฉาย: 26 สิงหาคม พ.ศ. 2538
ประเทศ:  ไทย
ภาษา: ไทย
รักแท้บทที่ 1 เป็นภาพยนตร์ไทยแนวโรแมนติก-ดราม่า ผลงานการกำกับของ สุเทพ ตันนิรัตน์ สร้างโดย บริษัท ไท เอ็นเตอร์เทนเมนต์ จำกัด ออกฉายเมื่อวันที่ 26 สิงหาคม พ.ศ. 2538 เป็นผลงานการแสดงภาพยนตร์เรื่องแรกและเรื่องสุดท้ายของ บุญพิทักษ์ จิตต์กระจ่าง ก่อนเสียชีวิต ประกบคู่กับ ศักดิ์สิทธิ์ แท่งทอง
รักแท้บทที่ 1 เป็นเรื่องราวของ ระบิล ชายผู้หนึ่งซึ่งหวาดกลัวความรักและกำลังศึกษาเรื่องความรักจากหนังสือ รวมทั้งจากเพื่อนรอบข้าง โดยมี ทิพย์ หญิงสาวผู้เคยผิดหวังในรักและเป็นรักแรกของ ระบิล เพื่อให้ระบิลทดสอบบทเรียนรักแท้ของเค้า และส่วนหนึ่งของเนื้อเรื่องได้มีการกล่าวถึง นิยายเรื่องดัง สงครามชีวิต ของ ศรีบูรพา
นักแสดง

ศักดิ์สิทธิ์ แท่งทอง เป็น ระบิล
บุญพิทักษ์ จิตต์กระจ่าง เป็น ทิพย์
นักแสดงรอง

ณัฐริกา ธรรมปรีดานันท์
ปริญญ์ วิกรานต์
รัดเกล้า อามระดิษ
ดารณีนุช ปสุตนาวิน
อมรา อัศวนนท์
สมภพ เบญจาธิกุล
วาสนา สิทธิเวช
เนื้อเรื่อง

รักแรกที่ก่อตัวขึ้นชีวิตของ "ระบิล" หรือชื่อเล่นว่า "ระ" ที่เพื่อนๆเรียก เขาขยาดในเรื่องของผู้หญิงหลังจากที่โดนเพื่อนๆจอมแสบที่มีนิสัยแปลกแตกต่างกันออกไป พูดกรอกหูเกี่ยวกับการตามตื๊อของบรรดาสาวขายประกัน เขาพยายามที่จะหนี แต่ถ้าคราวนั้นหนีสำเร็จระจะไม่มรวันได้เจอหัวใจตนเองเลย "ทิพย์" เป็นรักครั้งแรกที่ระได้เจอ ระเรียนรู้วิธีที่จะจีบสาวด้วยการอ่านบทความมากมาย ที่เหมือนจะสอนและเป็นเพื่อนได้อย่างดีแต่เมื่อเจอกับเหตุการณ์จริงเข้าเพื่อนก็ไม่อาจช่วยเขาได้ ระเกิดอาการประหม่าอย่างไม่มีเหตุผล แม้กระทั่งนัดครั้งแรกในงานปาร์ตี้ของเพื่อนทิพย์ ความรักที่เริ่มก่อตัวของเขาแม้กระทั่งบรรดาเพื่อนตัวแสบก็ยังไม่อาจล่วงรู้ได้ ระหว่างที่ความสัมพันธ์ของทั้งสองกำลังดำเนินไปอย่างราบรื่น จู่ๆทิพย์กลับหายไปจากชีวิตของเขา ด้วยเหตุผลส่วนตัวของเธอเองที่ระก็ไม่อาจรู้ได้และตัดสินใจตามหาหัวใจของตนเองตามที่มันเรียกร้อง แต่จะเจอหรือไม่บนถนนสายเปลี่ยวนี้
รางวัลที่ได้รับ

รางวัลพระสุรัสวดี (ตุ๊กตาทอง) ปี พ.ศ. 2538
บทภาพยนตร์ยอดเยี่ยม : สุเทพ ตันนิรัตน์
กำกับศิลป์ยอดเยี่ยม : ธีระพันธุ์ บุญผลิตผล, ณรงค์ อุสาย
เพลงประกอบภาพยนตร์

เพลง ลมหายใจ โดย บอย โกสิยพงษ์
เพลง จะเก็บเธออยู่ในใจเสมอ (Always) โดย บอย โกสิยพงษ์
เกร็ด

ในเรื่องนี้จะเห็นการแสดงภาพยนตร์ครั้งแรกของ น้ำผึ้ง ณัฐริกา ธรรมปรีดานันท์ มีบทเพียงเล็กน้อยเท่านั้น
แหล่งข้อมูลอื่น

รักแท้บทที่ 1 (2538)  Thai Movie Database
tangsaksit.com เก็บถาวร 2008-02-06 ที่ เวย์แบ็กแมชชีน แท่งศักดิ์สิทธิ์ดอตคอม
The First Lesson of True Love เก็บถาวร 2008-06-19 ที่ เวย์แบ็กแมชชีน
TH/knwldZn[ลิงก์เสีย]
ภาพจากภาพยนตร์ รักแท้บทที่ 1
หมู่เกาะคุกในโอลิมปิกฤดูร้อน 2016

| หมู่เกาะคุก ในโอลิมปิกฤดูร้อน 2016 |
| --- | --- |
ธงชาติหมู่เกาะคุก
รหัสประเทศ: COK
เอ็นโอซี: คณะกรรมการโอลิมปิกและกีฬาแห่งชาติหมู่เกาะคุก
เว็บไซต์: www.oceaniasport.com/cookis
ณ รีโอเดจาเนโร
นักกีฬา: 9 คน  ใน 5 ชนิดกีฬา
ผู้เชิญธงชาติ: Ella Nicholas
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1988 1992 1996 2000 2004 2008 2012 2016 2020 2024
หมู่เกาะคุก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกและกีฬาแห่งชาติหมู่เกาะคุกได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  เรือแคนู | 1 | 1 | 2 |
|  เรือใบ | 1 | 1 | 2 |
|  ว่ายน้ำ | 1 | 1 | 2 |
|  ยกน้ำหนัก | 0 | 1 | 1 |
| รวม | 4 | 5 | 9 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| Alex Beddoes | Men's 800 m | 1:52.76 | 9 | — | — | Did not advance | Did not advance | Did not advance | Did not advance |
| Patricia Taea | Women's 100 m | 12.30 | 2 Q | 12.41 | 8 | Did not advance | Did not advance | Did not advance | Did not advance |
ดูเพิ่ม

หมู่เกาะคุกในพาราลิมปิกฤดูร้อน 2016
ประเทศพม่าในโอลิมปิกฤดูร้อน 2016

| ประเทศพม่า ในโอลิมปิกฤดูร้อน 2016 |
| --- | --- |
ธงชาติพม่า
รหัสประเทศ: MYA
เอ็นโอซี: คณะกรรมการโอลิมปิกพม่า
เว็บไซต์: www.myasoc.org (ในภาษาพม่า)
ณ รีโอเดจาเนโร
นักกีฬา: 7 คน  ใน 5 ชนิดกีฬา
ผู้เชิญธงชาติ: Yan Naing Soe
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศพม่า เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติพม่าได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  ยิงธนู | 0 | 1 | 1 |
|  กรีฑา | 1 | 1 | 2 |
|  ยูโด | 1 | 0 | 1 |
|  ยิงปืน | 1 | 0 | 1 |
|  ว่ายน้ำ | 1 | 1 | 2 |
| รวม | 4 | 3 | 7 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| San Naing | Men's 5000 m | 15:51.05 | 24 | — | — | Did not advance | Did not advance |
| Swe Li Myint | Women's 800 m | 2:16.98 | 8 | Did not advance | Did not advance | Did not advance | Did not advance |
ดูเพิ่ม

ประเทศพม่าในพาราลิมปิกฤดูร้อน 2016
ประเทศกาบูเวร์ดีในโอลิมปิกเยาวชนฤดูร้อน 2018

| ประเทศกาบูเวร์ดี ในโอลิมปิกเยาวชนฤดูร้อน 2018 |
| --- | --- |

รหัสประเทศ: CPV
เอ็นโอซี: คณะกรรมการโอลิมปิกกาบูเวร์ดี
ณ บัวโนสไอเรส, ประเทศอาร์เจนตินา 6 – 18 ตุลาคม ค.ศ. 2018
นักกีฬา: 3 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกเยาวชนฤดูร้อน
2010 2014 2018
ประเทศกาบูเวร์ดี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกาบูเวร์ดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศกาบูเวร์ดีไม่ได้รับเหรียญรางวัลใด ๆ
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
| Athletics | 1 | 1 | 2 |
| Taekwondo | 1 | 0 | 1 |
| รวม | 2 | 1 | 3 |
ดูเพิ่ม

ประเทศกาบูเวร์ดีในโอลิมปิก
รายชื่อผู้เชิญธงชาติกาบูเวร์ดีในโอลิมปิกเยาวชน
รายชื่อนักกีฬากาบูเวร์ดีที่ได้รับเหรียญรางวัลโอลิมปิกเยาวชน